**Ladislav Mňačko Povojnová próza**

**Smrť sa volá Engelchen Slovensko**

*Literárny žáner*: autobiografický román

*Bibliografické údaje:*

vydanie: Slovenské vydavateľstvo politickej literatúry, Bratislava 1960

počet strán: 245

*Poloha deja:* východná Morava, kopanice Ploštiny, Beskydy, mesto Zlín

*Hlavné postavy:*

Voloďa (rozprávač, partizán), Eliška (ošetrujúca sestra), doktor Brázda (pyšný ná pacienta vzácneho poranenia chrbtice), pán Kroupa („kolaborant“);

Marta Rašková Goldová (židovka, agentka gestapa – špión u Nemcov, Voloďova milá), Nikolaj (prvý veliteľ skupiny Partizánov), Peter (navonok krvilačný Srb), Fred (partizán), Griška (veliteľ skupiny po Nikolajovej smrti), Jožina (dievča z Ploštín), Skorzeny, Engelchen (prenasledovatelia)

*Citáty:* „Predseda komunistov vošiel. Predčasne ostarnutý človek, podopieral sa o palicu. Mal širokú, sympatickú tvár, dôveryhodné oči.“ (strana 168)

*Môj názor:* Dej románu je dynamický a napínavý, s častým výskytom neočakávaných zvratov, čím ma zaujal. Autor so snahou o autenticitu zobrazil život, boje, príjemné momenty i utrpenie partizánov na slovensko-moravskom pohraničí. **Matej Balog, oktáva***Zhrnutie deja:*

Partizán Voloďa leží v nemocnici s ochnutými nohami, starajú sa oňho doktor Brázda a sestra Eliška, s ktorou sa postupne spriateľuje, ako sa jeho zdravotný stav zlepšuje a rozpráva jej svoje spomienky z partizánskeho života.

Voloďa sa zoznámil s Martou pri ceste do Brodu, kde šiel od strážmajsta vyzistiť meno istého zradcu. Zblíži sa s Martou, no zároveň si uvedomuje, že ju ťaží bremeno – preukáže sa, keď pri prepade nemeckého konvoja Marta zbesilo zabíja generála, v ktorého aktovke sa nájdu dôležité dokumenty a posunú sa ruskému veleniu. Marta robí u Nemcov dvojitého agenta, obyvatelia Zlína ju však spolu s Fredovým otcom Kubisom nenávidia, pokladajú ich za zradcov (prostitútku a kolaboranta), aj keď nimi nie sú.

Partizáni zajali poručíka Weissa a dohodli s ním pokojný odchod 50 jeho vojakov (jeho zabili). K partizánom prichádzajú dvaja podozriví kandidáti Baťa a Machů, Fred ich má po výsluchu kontrolovať. Peter prináša korisť pancierovú päsť, ktorá ale vybuchne u Nikolaja, tomu odtrhne nohu a zastrelí sa vo Voloďovej prítomnosti. Za nového veliteľa je zvolený Griška, v chaose ale Baťa a Machů utiekli, za čo je Fred odsúdený na smrť partizánskym súdom, no nepopravený. Partizáni opúšťajú s pocitom zrady Ploštinu, Nemci ju na základe informácii od utečencov vypália a mužov pozabíjajú (Marta prežije v kríku, Kubisov dom tiež vyčistia). Petrova elitná jednotka s Voloďom majú odlákať nemecké Jagdkommando na čele s obávaným Skorzenym a Engelchenom, čo sa im aj s pomocou dvoch nemeckých dezertérov (Martin, Willy) podarí. Na konci so silami putujú pešo neznámymi horami, až strasú prenasledovateľov. Vojna končí.

Od Martinho brata, amerického kapitána Golda, sa Voloďa dozvedá, že Marta neodišla do Kanady (ako mu povedala), ale vzala morfium. Rozpovie mu svoj príbeh. Ide hľadať Engelchena.